CELEX: 21994D0330(02)
Language: el
Date: 1994-02-08 00:00:00
Title: Απόφαση της Μεικτής Επιτροπής του ΕΟΧ αριθ. 2/94 της 8ης Φεβρουαρίου 1994 για τροποποίηση του πρωτοκόλλου 1 της συμφωνίας για τον ΕΟΧ σχετικά με τις οριζόντιες προσαρμογές

Avis juridique important

|

21994D0330(02)

Απόφαση της Μεικτής Επιτροπής του ΕΟΧ αριθ. 2/94 της 8ης Φεβρουαρίου 1994 για τροποποίηση του πρωτοκόλλου 1 της συμφωνίας για τον ΕΟΧ σχετικά με τις οριζόντιες προσαρμογές  

Επίσημη Εφημερίδα αριθ. L 085 της 30/03/1994 σ. 0064 - 0064 Φινλανδική ειδική έκδοση: Κεφάλαιο 2 τόμος 14 σ. 0007  Σουηδική ειδική έκδοση: Κεφάλαιο 2 τόμος 14 σ. 0007 

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 2/94 της 8ης Φεβρουαρίου 1994 για τροποποίηση του  πρωτοκόλλου 1 της συμφωνίας για τον ΕΟΧ σχετικά με τις οριζόντιες προσαρμογέςΗ  ΜΕΙΚΤΗ ΕΠΙΤΡΟΠΗ ΤΟΥ ΕΟΧ, Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε από το πρωτόκολλο  για την προσαρμογή της συμφωνίας για τον Ευρωπαϊκό Οικονομικό Χώρο, που αποκαλείται εφεξής  «συμφωνία», και ιδίως το άρθρο 98, Εκτιμώντας ότι οι ρυθμίσεις της Ευρωπαϊκής Ζώνης Ελευθέρων Συναλλαγών σχετικά με τη διαβίβαση  πληροφοριών από τα κράτη της Ευρωπαϊκής Ζώνης Ελευθέρων Συναλλαγών στην εποπτεύουσα αρχή της  Ευρωπαϊκής Ζώνης Ελευθέρων Συναλλαγών και η μόνιμη επιτροπή της Ευρωπαϊκής Ζώνης Ελευθέρων  Συναλλαγών, όπως καθορίζονται στην παράγραφο 4 στοιχείο α) του πρωτοκόλλου 1 της συμφωνίας, πρέπει  να απλοποιηθούν, ΑΠΟΦΑΣΙΖΕΙ: Άρθρο 1 Η παράγραφος 4 στοιχείο α) του πρωτοκόλλου 1 της συμφωνίας  αντικαθίσταται από το ακόλουθο κείμενο: «α)  Στις περιπτώσεις κατά τις οποίες κράτος μέλος των Ευρωπαϊκών Κοινοτήτων υποχρεούται να  αποστείλει πληροφορίες στην Επιτροπή των Ευρωπαϊκών Κοινοτήτων, κράτος της Ευρωπαϊκής Ζώνης  Ελευθέρων Συναλλαγών οφείλει να αποστείλει αυτές τις πληροφορίες στην εποπτεύουσα αρχή της  Ευρωπαϊκής Ζώνης Ελευθέρων Συναλλαγών, η οποία οφείλει να τις διαβιβάσει στη μόνιμη επιτροπή των  κρατών της Ευρωπαϊκής Ζώνης Ελευθέρων Συναλλαγών. Το αυτό ισχύει όταν η διαβίβαση πληροφοριών  πραγματοποιείται από τις αρμόδιες αρχές. Η Επιτροπή των Ευρωπαϊκών Κοινοτήτων και η εποπτεύουσα  αρχή της Ευρωπαϊκής Ζώνης Ελευθέρων Συναλλαγών ανταλλάσσουν πληροφορίες, τις οποίες έχουν λάβει από  τα κράτη μέλη των Ευρωπαϊκών Κοινοτήτων ή από τα κράτη της Ευρωπαϊκής Ζώνης Ελευθέρων Συναλλαγών, ή  από τις αρμόδιες αρχές.» Άρθρο 2 Η παρούσα απόφαση αρχίζει να ισχύει την 1η Ιουλίου 1994, με την προϋποθέση ότι όλες οι  απαιτούμενες κοινοποιήσεις δυνάμει του άρθρου 103 παράγραφος 1 της συμφωνίας έχουν πραγματοποιηθεί  προς τη μεικτή επιτροπή του ΕΟΧ. Άρθρο 3 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης  Εφημερίδας των Ευρωπαϊκών Κοινοτήτων. Βρυξέλλες, 8 Φεβρουαρίου 1994. Για τη μεικτή επιτροπή του ΕΟΧ Ο Πρόεδρος N. VAN DER PAS